Franska lögreglan handtók í morgun 278 manns í París við upphaf enn einna mótmælanna í landinu sem skipulögð eru af hópi sem nú er kallaður "gulu vestin".
Aðgangur er bannaður að vinsælum stöðum í París nú í morgun og margar verslanir eru lokaðar. Um 8.000 lögreglumenn eru á götum úti í kjölfar mesta uppþots sem átt hefur sér stað í borginni í áratugi. Á landsvísu eru um 90 þúsund lögreglumenn að störfum í dag.
Tólf brynvarðir bílar eru til taks í París.
Enn virðist allt með kyrrum kjörum í höfuðborginni að því er fram kemur í frétt BBC nú klukkan 8.30. Franska AFP-fréttastofan segir hins vegar að þegar hafi tæplega 300 manns verið handteknir.
Mótmæli "gulu vestanna" hófust fyrir þremur vikum er fólk flykktist út á götur til að mótmæla hækkunum á eldsneytissköttum. Ríkisstjórnin segir mótmælunum hafa verið rænt af almenningi og nú séu það öfgamenn sem þeim stjórni.
Í síðustu viku voru hundruð manna handtekin í mótmælunum í París. Hópur fólks særðist.
Franska lögreglan handtók í morgun 278 manns í París við upphaf enn einna mótmælanna í landinu sem skipulögð eru af hópi sem nú er kallaður "gulu vestin".
Aðgangur er bannaður að vinsælum stöðum í París nú í morgun og margar verslanir eru lokaðar.
Um 8.000 lögreglumenn eru á götum úti í kjölfar mesta uppþots sem átt hefur sér stað í borginni í áratugi.
Í síðustu viku voru hundruð manna handtekin í mótmælunum í París. Hópur fólks særðist.